Cyfoeth Naturiol Cymru / Map newydd yn taflu goleuni ar awyr dywyll Cymru
Mae map awyr dywyll newydd wedi dangos bod Cymru'n gwneud yn dda wrth fynd i'r afael â llygredd golau.
Comisiynodd Cyfoeth Naturiol Cymru (CNC) Land Use Consultants i greu'r map ar y we, sef Awyr Dywyll a Llygredd Golau yng Nghymru, gan ddefnyddio delweddau lloeren o Gymru a gymerwyd am 1:30am.
Dywedodd Jill Bullen, Cynghorydd Arbenigol Arweiniol ar Dirweddau gyda CNC:
"Gall awyr dywyll effeithio ar ein profiad o fyd natur, tirweddau a mannau gwyrdd a gall fod o fudd i'n hiechyd a'n lles a'n bywyd gwyllt lleol.
"Mae rhai goleuadau'n cael eu pylu, eu goleuo am ran o'r nos neu eu diffodd drwy'r nos lle mae'n bosibl ac yn ddiogel gwneud hynny, a gall gwaith uwchraddio sy'n cynnwys gosod gorchuddion i bwyntio golau i lawr helpu i gynnal awyr dywyll yng Nghymru."
Gallwch weld y map Awyr Dywyll a Llygredd Golau yng Nghymru yma: https://luc.maps.arcgis.com/apps/opsdashboard/index.html#/1cd6ba8a1d7d4a62aff635cfcbaf4aec
Yr wythnos nesaf (5 Ebrill i 12 Ebrill) yw Wythnos Ryngwladol Awyr Dywyll, dysgwch fwy yn https://www.darksky.org/international-dark-sky-week-2021-save-the-date/
Mae'r Gymdeithas Awyr Dywyll Ryngwladol yn gweithio i ddiogelu awyr y nos ar gyfer cenedlaethau'r presennol a'r dyfodol, mae gan ei gwefan syniadau a chyngor ar yr hyn y gallwch ei wneud i wneud gwahaniaeth yn lleol a dod o hyd i leoedd awyr dywyll i ymweld â nhw https://www.darksky.org/